CELEX: 62014CN0586
Language: et
Date: 2014-12-18 00:00:00
Title: Kohtuasi C-586/14: Eelotsusetaotlus, mille on esitanud Curtea de Apel Cluj (Rumeenia) 18. detsembril 2014 – Vasile Budișan versus Administrația Județeană a Finanțelor Publice Cluj

30.3.2015   
            
            
               ET
            
            
               Euroopa Liidu Teataja
            
            
               C 107/15
            
         
      Eelotsusetaotlus, mille on esitanud Curtea de Apel Cluj (Rumeenia) 18. detsembril 2014 – Vasile Budișan versus Administrația Județeană a Finanțelor Publice Cluj
      (Kohtuasi C-586/14)
      (2015/C 107/21)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Cluj
      
         Põhikohtuasja pooled
      
      
         Apellant: Vasile Budișan
      
         Vastustaja: Administrația Județeană a Finanțelor Publice Cluj
      
         Eelotsuse küsimused
      
      
                  1)
               
               
                  Kas erakorralise määruse nr 9/2013 sätete ja selles ette nähtud maksu eseme põhjal tuleb asuda seisukohale, et ELTL artiklit 110 tuleb tõlgendada nii, et sellega on vastuolus, kui Euroopa Liidu liikmesriik kehtestab heitgaaside tekitatud õhusaaste eest ette nähtud tasu, mida kohaldatakse Euroopa Liidu teisest liikmesriigist pärit mootorsõidukite registreerimise hetkel, kuid mida ei kohaldata niisuguste kodumaiste mootorsõidukite omandiõiguse ülemineku registreerimisel, millelt on juba see või samalaadne maks tasutud, kui juba kodumaisel turul olevate mootorsõidukite väärtuses sisalduva maksu jääksumma on uuest maksust väiksem?
               
            
                  2)
               
               
                  Kas erakorralise määruse nr 9/2013 ja selles ette nähtud maksu eseme põhjal tuleb asuda seisukohale, et ELTL artiklit 110 tuleb tõlgendada nii, et sellega on vastuolus, kui Euroopa Liidu liikmesriik kehtestab heitgaaside tekitatud õhusaaste eest ette nähtud tasu, mida kohaldatakse Euroopa Liidu teisest liikmesriigist pärit mootorsõidukite registreerimise hetkel, kuid mida juba kodumaisel turul olevate mootorsõidukite suhtes kohaldatakse ainult niisuguse mootorsõiduki omandiõiguse ülemineku korral, mille tulemusena ei saa välisriigist pärit mootorsõidukit kasutada, kui maksu ei ole tasutud, samas kui kodumaist mootorsõidukit võib kasutada piiramatu aja jooksul, tasumata maksu mootorsõiduki omandiõiguse võimaliku ülemineku hetkeni, mil uus omanik registreeritakse?